‐ evh
                                          udskrift
                                                af
                           sø- & handelsrettens dombog
                                         ____________
den 19. juni 2008 afsagde sø‐ og handelsretten i sagen
f 20‐07
finansforbundet som mandatar for aa, bb, cc, dd, ee, ff, gg, hh, jj, kk, ll, mm, nn, oo
(advokat jacob goldschmidt)
mod
finanssektorens arbejdsgiverforening som mandatar for alm. brand bank a/s
(advokat merete preisler)
følgende
                                             dom:
indledning
dommen afgør et spørgsmål om ansatte der er i opsagt stilling eller fratrådt, har krav på tilde‐
ling af medarbejderaktier (favøraktier og gratisaktier), jf. funktionærlovens § 17 a eller denne
                                               - 2 -
bestemmelses analogi. lignende spørgsmål behandles i sagerne f 2‐07, f 3‐07, f 5‐07, f 7‐07, f 8‐
07, f 9‐07, f 13‐07 og f 17‐07 der afgøres samtidig.
påstande
sagsøgerne
1. aa:
1.1 alm. brand bank skal på anfordring og mod betaling af kr. 1.700,00 til aa sælge 20 aktier i
alm. brand a/s.
2. bb:
2.1 alm. brand bank skal på anfordring og mod betaling af kr. 9.350,00 til bb sælge 110 aktier i
alm. brand a/s.
3. cc:
3.1 alm. brand bank skal på anfordring og mod betaling af kr. 10.200,00 til cc sælge 120 aktier i
alm. brand a/s.
4. dd:
4.1 alm. brand bank skal på anfordring og mod betaling af kr. 10.200,00 til dd sælge 120 aktier i
alm. brand a/s samt
på anfordring og mod betaling af kr. 1.200 til dd sælge 10 aktier i alm. brand a/s.
5. ee:
5.1 alm. brand bank skal på anfordring og mod betaling af kr. 10.200,00 til ee sælge 120 aktier i
alm. brand a/s samt
på anfordring og mod betaling af kr. 7.200 til ee sælge 60 aktier i alm. brand a/s.
6. ff:
6.1 alm. brand bank skal på anfordring og mod betaling af kr. 4.800,00 til ff sælge 40 aktier i
alm. brand a/s.
7. gg:
7.1 alm. brand bank skal på anfordring og mod betaling af kr. 4.800,00 til gg sælge 40 aktier i
alm. brand a/s.
8. hh:
6.1 alm. brand bank skal på anfordring og mod betaling af kr. 7.200,00 til hh sælge 60 aktier i
alm. brand a/s.
                                              - 3 -
9. jj:
9.1 alm. brand bank skal på anfordring og mod betaling af kr. 4.800,00 til jj sælge 40 aktier i
alm. brand a/s.
10. kk:
10.1 alm. brand bank skal på anfordring og mod betaling af kr. 14.400,00 til kk sælge 120 aktier
i alm. brand a/s.
11. ll:
11.1 alm. brand bank skal på anfordring og mod betaling af kr. 16.800,00 til ll sælge 140 aktier
i alm. brand a/s samt
på anfordring og mod betaling af kr. 877,95 til ll sælge 5 aktier i alm. brand a/s.
12. mm:
12.1 alm. brand bank skal på anfordring og mod betaling af kr. 9.600,00 til mm sælge 80 aktier i
alm. brand a/s samt
på anfordring og mod betaling af kr. 877,95 til mm sælge 5 aktier i alm. brand a/s.
13. nn:
13.1 alm. brand bank skal på anfordring og mod betaling af kr. 1.755,90 til nn sælge 10 aktier i
alm. brand a/s.
14. oo:
14.1 alm. brand bank skal på anfordring og mod betaling af kr. 8.779,50 til oo sælge 50 aktier i
alm. brand a/s.
endvidere har sagsøgerne nedlagt påstand om at alm. brand bank skal anerkende at aktierne
overdrages principal uden båndlæggelse og subsidiært båndlagt i samme periode som medar‐
bejdere i ikke opsagt stilling måtte tåle.
alm. brand bank a/s har principalt nedlagt påstand om frifindelse, subsidiært om at de ansatte
vederlægges mod at aktierne deponeres i henhold til den gældende ordning.
sagens faktum
                                                     - 4 -
sagsøgerne er ansat i alm. brand bank som er et datterselskab af alm. brand koncernen. par‐
terne er enige om at påstandene skal rettes mod arbejdsgiveren, alm. brand bank a/s, men at
aktieudstederen er alm. brand a/s.
      alm. brand koncernen tildelte første gang medarbejderaktier i 2005. beslutningen herom
blev truffet på et bestyrelsesmøde den 25. januar 2005. ordningen er beskrevet i koncernens
brochure ”alm. brand – få del i succes’en” der blev offentliggjort for koncernens medarbejdere
den 24. februar 2005 på alm. brands intranet. af brochuren fremgår blandt andet:
      ”…
      vi har i løbet af de seneste tre år været igennem en stor omstilling i alm. brand. vi er blevet
      mere effektive. vi er blevet dygtigere til at sælge vores produkter. vi er blevet bedre til at
      servicere vores kunder. vi er blevet bedre til at styre forretningen og tjene penge. det har in‐
      vestorerne også opdaget. alm. brands aktier handles nu flittigere end nogensinde, og aktie‐
      kursen er steget med 140 % siden 1. januar 2002.
      intet af dette kunne have ladet sig gøre, hvis det ikke var for den store indsats og velvilje fra
      dig og dine kolleger i alm. brand koncernen. det er jeres bidrag, som har gjort det muligt
      for os allerede i 2004 at nå nogle af de resultater, vi havde sat os for at nå i 2006.
      …
      vi synes, at du skal have del i de flotte resultater. derfor giver vi dig nu muligheden for at
      købe medarbejderaktier i alm. brand a/s til den pris, som aktien havde primo 2002, da vi
      påbegyndte omstruktureringen af alm. brand. det er under halvdelen af aktiens nuværende
      markedskurs. det er et rigtig godt tilbud. og jo bedre vi gør det i de næste år, jo mere attrak‐
      tivt bliver det. derfor synes vi, at du skal tage imod det. du kan vælge at finansiere købet
      med et lån på personalevilkår i alm. brand bank.
      …”
      for at købe medarbejderaktier skal du:
      …
           • sidde i uopsagt stilling frem til udløbet af købsperioden den 23. marts 2005.
      …
      vi har regnet tildelingen ud på denne måde:
      hvis du er fuldtidsansat og tiltrådt i perioden:                     kan du købe op til:
      1/3 2004 – 1/3 2005                                                  40 aktier
      1/3 2000 – 29/2 2004                                                 80 aktier
      9/2 2000 eller tidligere                                             120 aktier
      …
      hvis du har en ugentlig arbejdstid på mere end 80 % af en fuldtidsansættelse, kan du købe
      aktier på samme vilkår som fuldtidsansatte.
      hvis du har en ugentlig arbejdstid på 80 % af en fuldtidsansættelse eller derunder, kan du
      højst købe op til 80 % af det antal aktier, der tilbydes fuldtidsansatte med samme anciennitet
      som dig. er du f.eks. ansat på 50 % tid, kan du købe aktier svarende til 80 % af en fuldtidsan‐
      sat.
      …
                                                      - 5 -
      du skal betale 85 kr. for én medarbejderaktie. det er 126 kr. mindre, end hvad alm. brand‐
      aktien kostede på fondsbørsen den 15. februar 2005.
      hvis du køber 40 medarbejderaktier, vil det koste 3.400 kr.
      ‐ det svarer til en besparelse på 5.040 kr. i forhold til markedsprisen den 15. februar 2005.
      hvis du køber 80 medarbejderaktier, vil det koste 6.800 kr.
      ‐ det svarer til en besparelse på 10.080 kr. i forhold til markedsprisen den 15. februar 2005.
      hvis du køber 120 medarbejderaktier, vil det koste 10.200 kr.
      ‐ det svarer til en besparelse på 15.120 kr. i forhold til markedsprisen den 15. februar 2005.
      …
      vi vil gerne hjælpe med finansieringen af dit aktiekøb med et lån i alm. brand bank a/s.
      lånet bliver tilbudt på normale personalevilkår og med en løbetid på maksimalt 5 år.
      …
      medarbejderaktierne er båndlagt frem til 1. januar 2011.
      …
      selvom aktierne er båndlagt, får du udbytte på samme vilkår som de øvrige aktionærer i
      alm. brand a/s.
      …
      der er altid en risiko forbundet med at investere i aktier. den risiko, du løber ved at købe
      medarbejderaktier i alm. brand, er dog væsentlig mindre end normalt, fordi du køber akti‐
      erne til under det halve af det, de er værd lige nu. de skal således falde meget i værdi, før du
      risikerer at tabe på din investering.
      …”
      da resultatet for regnskabsåret 2005 blev kendt, besluttede bestyrelsen den 30. januar 2006
at medarbejderne påny skulle tilbydes at købe favøraktier. medarbejderne blev orienteret herom
den 23. februar 2006 på alm. brands intranet, blandt andet ved brochuren ”alm. brand – få del i
de store ambitioner”. ordningen var ikke længere anciennitetsbestemt, men indkomstbestemt.
det følger således af brochuren blandt andet:
      ”…
      nu er endnu et år gået, og endnu engang aflægger vi et årsregnskab, der overstiger alle vo‐
      res forventninger. faktisk er det det flotteste regnskab nogensinde, og det kan vi alle være
      stolte af. det, synes vi, er en rigtig god grund til at gentage succesen med at tilbyde medar‐
      bejderaktier. en anden god grund er, at vi netop har givet startskuddet til en ny strategi, der
      skal bringe os videre mod endnu større og ambitiøse mål. skal vi nå disse mål, vil det kræve
      en engageret, professionel og målrettet indsats fra alle medarbejdere i alm. brand. vi vil
      gerne motivere alle til at gøre det bedste for at tage hånd om de udfordringer, vi nu står over
      for.
      derfor vil vi gerne give så mange som muligt tilbuddet om at få del i de resultater, vi skal
      skabe i de kommende år. vi har i år valgt at lade tildelingen af medarbejderaktier være base‐
      ret på din løn – og ikke på, hvor længe du har været ansat. det betyder, at du måske ikke får
                                                - 6 -
mulighed for at købe lige så mange aktier som sidste år – til gengæld er gaven pr. aktie stør‐
re, ligesom vi giver tilbuddet til flere medarbejdere.
vi tilbyder dig aktierne til favørkurs 120 – det er 42 % af den pris, aktien blev handlet til på
fondsbørsen den 9. februar 2006.
…
du kan vælge at finansiere købet med et lån på personalevilkår i alm. brand bank.
…
for at købe medarbejderaktier skal du:
…
     • sidde i uopsagt stilling frem til uløbet af købsperioden den 23. marts 2006.
…
vi har regnet tildelingen ud på denne måde:
                hvis din bruttoløn 2005 udgjorde:                       kan du købe:
                                0 – 99.999 kr.                             10 aktier
                            100.000 – 199.999 kr.                          20 aktier
                            200.000 – 299.999 kr.                          40 aktier
                            300.000 – 399.999 kr.                          60 aktier
                            400.000 – 499.999 kr.                          80 aktier
                            500.000 – 599.999 kr.                         100 aktier
                            600.000 – 699.999 kr.                         120 aktier
                            700.000 – 799.999 kr.                         140 aktier
                           800.000 eller derover                          160 aktier
…
du skal betale 120 kr. for én medarbejderaktie. det er 165 kr. mindre, end hvad alm. brand‐
aktien kostede på fondsbørsen den 9. februar 2006.
hvis du køber 10 medarbejderaktier, vil det koste 1.200 kr.
‐ det svarer til en besparelse på 1.650 kr. i forhold til markedsprisen den 9. februar 2006.
hvis du køber 40 medarbejderaktier, vil det koste 4.800 kr.
‐ det svarer til en besparelse på 6.600 kr. i forhold til markedsprisen den 9. februar 2006.
hvis du køber 80 medarbejderaktier, vil det koste 9.600 kr.
‐ det svarer til en besparelse på 13.200 kr. i forhold til markedsprisen den 9. februar 2006.
hvis du køber 120 medarbejderaktier, vil det koste 14.400 kr.
‐ det svarer til en besparelse på 19.800 kr. i forhold til markedsprisen den 9. februar 2006.
…
vi vil gerne hjælpe med finansieringen af dit aktiekøb med et lån i alm. brand bank a/s.
lånet bliver tilbudt på normale personalevilkår med en løbetid på maksimalt 5 år.
…
medarbejderaktierne er båndlagt frem til 1. januar 2012.
…
                                                       - 7 -
      selvom aktierne er båndlagt, får du udbytte på samme vilkår som de øvrige aktionærer i
      alm. brand a/s.
      …”
75,7 % af de medarbejdere der fik tilbud om at købe favøraktier i 2006, tog imod tilbuddet.
      på et bestyrelsesmøde den 30. januar 2007 blev det besluttet at der skulle være en medar‐
bejderaktieordning på baggrund af årsregnskabet for 2006. ordningen er beskrevet i brochuren
”alm. brand – få del i resultaterne”, som medarbejderne modtog i februar 2007:
      ”…
      endnu et år er gået, og endnu engang har vi været i stand til at sætte nye rekorder for til‐
      fredshed og indtjening. i 2006 fik vi for alvor bevist – både over for os selv og for verden
      udenfor – at når vi sætter os noget for i alm. brand, så går vi efter det. og resultaterne taler
      deres eget tydelige sprog. vi har skabt forbedringer på stort set alle områder – både på de
      hårde finansielle nøgletal og – hvad der er mindst lige så vigtigt – på de mere bløde tilfreds‐
      hedsparametre. faktisk kom vi i 2006 meget tæt på at nå en række af de mål, vi har opstillet
      for 2010.
      det, synes vi, er rigtig flot – og vi er ikke i tvivl om, at det kun er lykkedes, fordi alle medar‐
      bejdere i alm. brand virkelig har brændt for sagen og gjort deres yderste. det gælder også
      for alle de nye medarbejdere, som er kommet til i løbet af året.
      …
      med medarbejderaktier giver vi medarbejderne en andel af de resultater, de har været med
      til at skabe. samtidig tror vi også, at medejerskab er en væsentlig motivation til, at man også
      fremover yder sit allerbedste. det mente vi, da vi introducerede muligheden i 2005 – og det
      mener vi stadigvæk. ovenpå et år som 2006 er vi ikke i tvivl om, at vi skal gentage succesen.
      både som tak for indsatsen i året, der gik og – i endnu højere grad – som en ekstra god
      grund til at fortsætte det gode arbejde.
      …
      i år har du muligheden for at vælge to forskellige ordninger: de såkaldte favørkursaktier,
      som vi kender fra de to foregående år og – som noget nyt – aktier som et fleksibelt løngode
      (bruttoaktier). begge ordninger rummer væsentlige fordele sammenlignet med et alminde‐
      ligt køb af aktier i alm. brand a/s. du får altså muligheden for at investere i alm. brand
      med en væsentlig rabat.
      hvis du har mulighed for det, kan du sige ja til begge ordninger – men du kan også nøjes
      med at vælge den ene af dem eller ingen af dem.
      …
      favørkursaktier
      …
      du kan ikke købe favørkursaktier i alm. brand, hvis du:
      …
           • frem til udløbet af købsperioden den 20. marts 2007 opsiger din stilling eller
                er/bliver opsagt
      …
      vi har regnet tildelingen ud på denne måde:
                  hvis din bruttoløn 2006 udgjorde:                  kan du købe:
                                                   - 8 -
                             0 – 9.999 kr.                           0 aktier
                         10.000 – 99.999 kr.                         5 aktier
                        100.000 – 199.999 kr.                       10 aktier
                        200.000 – 299.999 kr.                       20 aktier
                        300.000 – 399.999 kr.                       30 aktier
                        400.000 – 499.999 kr.                       40 aktier
                        500.000 – 599.999 kr.                       50 aktier
                        600.000 – 699.999 kr.                       60 aktier
                        700.000 – 799.999 kr.                       70 aktier
                        800.000 eller derover                       80 aktier
      …
      prisen på favørkursaktierne er baseret på den markedskurs (gennemsnitlig alle handler),
      som alm. brand a/s‐aktien har den 20. marts 2007. prisen beregnes som markedskursen mi‐
      nus 200 kr. pr. aktie. … favørkursordningen giver dig altså en rabat på 200 kr. i forhold til
      markedskursen den dag, hvor købsfristen udløber.
      …
      vi vil gerne hjælpe med finansieringen af dit aktiekøb med et lån i alm. brand bank a/s.
      lånet bliver tilbudt på normale personalevilkår med en løbetid på maksimalt 5 år.
      …
      favørkursaktierne er båndlagt frem til 1. januar 2013.
      …
      selvom aktierne er båndlagt, får du udbytte på samme vilkår som de øvrige aktionærer i
      alm. brand a/s.
      …”
markedskursen for alm. brand a/s‐aktien den 20. marts 2007 var på 375,59. 59,9 % af de med‐
arbejdere, der fik tilbud om at købe favøraktier i 2007, tog imod tilbuddet.
      i 2008 har alm. brand a/s påny tilbudt en medarbejderaktieordning på baggrund af det
foregående års (2007) resultater, idet der er givet medarbejderne mulighed for at erhverve med‐
arbejderaktier og medarbejderobligationer finansieret ved lønnedgang.
      sagsøgernes ansættelsesforhold, bruttolønniveau og krav fremgår af følgende oversigt:
 aa
 ansat                                            1. april 2000
 fratrådt                                         31. marts 2004
 favøraktier 2005
 antal                                            80 stk.
 købskurs                                         85
 markedskurs                                      211
 krav                                             3 ud af 12 måneder svarende til 20 aktier
 favørelement                                     2.520,00 kr.
                          - 9 -
bb
ansat                    23. august 1995
fratrådt                 30. november 2004
favøraktier 2005
antal                    120 aktier
købskurs                 85
markedskurs              211
krav                     11 af 12 måneder svarende til 110 aktier
favørelement             13.860,00 kr.
cc
ansat                    1. juli 1973
fratrådt                 31. december 2004
favøraktier 2005
antal                    120 aktier
købskurs                 85
markedskurs              211
krav                     fuld tildeling svarende til 120 aktier
favørelement             15.120,00 kr.
dd
ansat                    1. juli 1995
fratrådt                 28. februar 2005
favøraktier 2005
antal                    120 aktier
købskurs                 85
markedskurs              211
krav                     fuld tildeling svarende til 120 aktier
favørelement             15.120,00 kr.
favøraktier 2006
bruttoløninterval i 2005 10.000 til 99.999 kr. svarende til 10 aktier
købskurs                 120
markedskurs              285
krav                     10 aktier
favørelement             1.650 kr.
ee
ansat                    1. juni 1998‐31.marts 2005 og 1. juni 2005
fratrådt                 30. november 2005
favøraktier 2005
                          - 10 -
antal                     120 aktier
købskurs                  85
markedskurs               211
krav                      fuld tildeling svarende til 120 aktier
favørelement              15.120,00 kr.
favøraktier 2006
bruttoløninterval i 2005  300.000‐399.999 kr. svarende til 60 aktier
købskurs                  120
markedskurs               285
krav                      60 aktier
favørelement              9.900 kr.
ff
ansat                     1. juli 1986 (begyndt 1. oktober 2001)
fratrådt                  31. juli 2005
favøraktier 2006
bruttoløninterval i 2005  200.000‐299.999 kr. svarende til 40 aktier
købskurs                  120
markedskurs               285
krav                      40 aktier
favørelement              6.600 kr.
gg
ansat                     1. november 1999
fratrådt                  31. juli 2005
favøraktier 2006
bruttoløninterval i 2005  200.000‐299.999 kr. svarende til 40 aktier
købskurs                  120
markedskurs               285
krav                      40 aktier
favørelement              6.600 kr.
hh
ansat                     16. oktober 1996
fratrådt                  30. september 2005
favøraktier 2006
bruttoløninterval i 2005  300.000‐399.999 kr. svarende til 60 aktier
købskurs                  120
markedskurs               285
krav                      60 aktier
                          - 11 -
favørelement              9.900,00 kr.
jj
ansat                     30. marts 2004
fratrådt                  30. september 2005
favøraktier 2006
bruttoløninterval i 2005  200.000‐299.999 kr. svarende til 40 aktier
købskurs                  120
markedskurs               285
krav                      40 aktier
favørelement              6.600,00 kr.
kk
ansat                     1. januar 2002
fratrådt                  30. november 2005
favøraktier 2006
bruttoløninterval i 2005  600.000‐699.999 kr. svarende til 120 aktier
købskurs                  120
markedskurs               285
krav                      120 aktier
favørelement              19.800,00 kr.
ll
ansat                     1. januar 1997
fratrådt                  31. januar 2006
favøraktier 2006
bruttoløninterval i 2005  700.000‐799.999 kr. svarende til 140 aktier
købskurs                  120
markedskurs               285
krav                      140 aktier
favørelement              23.100,00 kr.
favøraktier 2007
bruttoløninterval i 2006  10.000‐99.999 kr. svarende til 5 aktier
købskurs                  175,59
markedskurs               375,59
krav                      5 aktier
favørelement              1.000,00 kr.
mm
                                              - 12 -
ansat                                         1. marts 2000
fratrådt                                      28. februar 2006
favøraktier 2006
bruttoløninterval i 2005                      400.000‐499.999 kr. svarende til 80 aktier
købskurs                                      120
markedskurs                                   285
krav                                          80 aktier
favørelement                                  13.200,00 kr.
favøraktier 2007
bruttoløninterval i 2006                      10.000‐99.999 kr. svarende til 5 aktier
købskurs                                      175,59
markedskurs                                   375,59
krav                                          5 aktier
favørelement                                  1.000,00 kr.
nn
ansat                                         24. januar 2005
fratrådt                                      31. august 2006
favøraktier 2007
bruttoløninterval i 2006                      100.000‐199.999 kr. svarende til 10 aktier
købskurs                                      175,59
markedskurs                                   375,59
krav                                          10 aktier
favørelement                                  2.000,00 kr.
oo
ansat                                         1. november 2000
fratrådt                                      31. januar 2007
favøraktier 2007
bruttoløninterval i 2006                      500.000‐599.999 kr. svarende til 50 aktier
købskurs                                      175,59
markedskurs                                   375,59
krav                                          50 aktier
favørelement                                  5.000,00 kr.
forklaring
søren boe mortensen har forklaret at han siden 2001 har været administrerende direktør i alm.
brand‐koncernen.
                                                - 13 -
      alm. brand bank har siden 1989 været et datterselskab i koncernen. banken er en selv‐
stændig juridisk enhed. banken har 25 filialer og et antal medarbejdere svarende til 374 fuld‐
tidsansatte. koncernen har et samlet hovedkontor der således også er bankens hovedkontor.
      2001 var et hårdt år for banken, men der skete en god udvikling over en årrække således
at banken i 2004 fik et tilfredsstillende resultat. medarbejderne havde været gennem en hård pe‐
riode hvor alle havde været spændt hårdt for og haft mange udfordringer foran sig hvilket ban‐
ken gerne ville takke medarbejderne for. bestyrelsen besluttede derfor i foråret 2005 at tilbyde
medarbejderaktier i forbindelse med offentliggørelse af årsregnskabet for 2004. kursen på fa‐
vøraktierne blev fastsat ud fra at man søgte at lande på omkring halv pris således at der var god
luft hvis kursen skulle falde, og aktierne samtidig skulle være en god investering for medarbej‐
derne. banken stillede krav om at medarbejderne skulle være i uopsagt stilling idet aktierne
havde til formål at sikre det fremtidige engagement, ligesom kravet varetog hensynet til de skat‐
temæssige regler. ved den første tildeling anvendte banken et anciennitetsprincip; de syntes at
de der havde været med længst, skulle have lov til at købe flere aktier end de nye medarbejdere.
i 2005 sagde 15% af medarbejderne nej tak til at købe aktier, formentlig af økonomiske grunde.
knap 20 % af medarbejderne optog i 2005 lån til at finansiere aktiekøbet.
      banken havde ved tildelingen i 2005 sagt at der var tale om en engangsforeteelse og ikke
noget medarbejderne skulle regne med i fremtiden. men da banken fik et rigtig fint resultat også
i regnskabsåret 2005, ville bestyrelsen gerne honorere medarbejderne i forbindelse med offent‐
liggørelse af årsregnskabet. ved denne tildeling ændrede banken anciennitetsprincippet til et
princip om indkomstbestemt tildeling. dette var for at skabe sammenhæng mellem den økono‐
miske formåen og den investering medarbejderne skulle gøre. på det tidspunkt hvor bestyrelsen
fastlagde favørkursen til 120, var markedskursen var ca. 280, men markedskursen landede i
kurs 365 ved offentliggørelsen af årsregnskabet. 24% af medarbejderne sagde nej tak til at købe
aktier. 23% af medarbejderne benyttede muligheden for at optage lån til finansiering af aktiekø‐
bet.
      også i regnskabsåret 2006 havde banken et rekordresultat hvorfor bestyrelsen igen i 2007
tilbød medarbejderne at købe favøraktier. belært af kursudviklingen i 2006 fastlagde banken en
ny afregningsmodel hvor favørkursen blev fastlagt som en rabat på 200 kr. i forhold til mar‐
kedskursen. da beslutningen blev truffet var markedskursen 440, mens kursen faldt til 375 ved
offentliggørelse af årsregnskabet. 40% af medarbejderne sagde nej tak til tilbuddet om køb af fa‐
                                               - 14 -
vøraktier i 2007. afslagene skyldes antagelig at medarbejderne for tredje år i træk skulle tage
penge ud af privatøkonomien til investering. det kan også have haft betydning at man havde
set at aktiekursen kunne falde. 23% af medarbejderne optog 2007 lån til finansiering af aktiekø‐
bet.
       kursen på alm. brand aktier har i den seneste tid svinget mellem 440 og 235 og ligger i
dag på kurs 305.
       alm. brand bank forsøger at fastholde medarbejdere med bonusordninger, ligesom ban‐
ken har lavet programmer med bruttolønsbaserede aktier og obligationer. banken har ikke ved
rekruttering og nyansættelser reklameret med mulighederne for medarbejderaktieordninger.
ordningerne fremgår ikke af personalehåndbøger, intranet eller stillingsannoncer. det har væ‐
ret meget magtpåliggende at vise medarbejderne at der ikke er en sædvane.
       medarbejderaktierne er generelt båndlagte i 5‐årige perioder hvilket medfører en likvidi‐
tetsbinding og større kursrisiko
parternes argumenter
sagsøgerne
generelle bemærkninger (fælles for alle sagerne)
sagerne vedrører medarbejderaktier og medarbejderobligationer der omfattes af ligningslovens
§ 7 a. ydelser omfattet af ligningslovens § 7 a, stk. 1, skal efter bestemmelsen ikke medregnes
til den skattepligtige indkomst. det er en betingelse at modtageren er ansat i virksomheden. er
skattefritagelsesbetingelserne ikke opfyldt, indkomstbeskattes lønmodtageren af ydelsen som
almindelig lønindkomst.
       selskabet kan fratrække tabet der opstår ved at medarbejderen erhverver aktien som løn‐
indkomst, som en lønudgift. det gælder også favørelementet ved favøraktier.
       ydelserne som er behandlet i ligningsloven § 7 a, adskiller sig fra andre bonus‐, tantieme‐,
gratiale‐ eller lignende ydelser omfattet af funktionærlovens § 17 a bl.a. ved at 1. ydelsen skal
gives til/tilbydes alle ansatte i virksomheden, 2. der ikke må foretages nogen individuel vurde‐
ring af den enkelte ansatte, 3. der kun må differentieres i størrelsen af tildelingen i forhold til ob‐
jektive kriterier og 4. ydelsen skal båndlægges i 5 år (favøraktier) eller 7 år (gratisaktier) for at
være skattefri.
                                               - 15 -
       tildeling af gratisaktier og medarbejderobligationer er ydelser omfattet af funktionærlo‐
vens § 17 a. tildelinger af favøraktier er ydelser omfattet af funktionærlovens § 17 a; subsidiært
gøres gældende at et mindre antal tildelinger efter rettens skøn afhængigt af favørkurselementet
er ydelser omfattet af funktionærlovens § 17 a.
       en eventuel bagatelgrænse for værdien af tildelte ydelser efter funktionærlovens § 17 a
skal sættes meget lavt; ethvert lønbeløb der overstiger lejlighedsgaver, er som udgangspunkt
omfattet af bestemmelsen, jf. u.2000.1242 v (lego).
       ydelser omfattet af de ni sager vedrører en optjeningsperiode hvor sagsøgerne har arbej‐
det. tildeling har ikke fundet sted fordi det var et vilkår for tildeling at de ansatte ikke var i
uopsagt stilling. dette vilkår er ugyldigt.
       der er ikke grund til at antage at ʺydelseʺ skal forstås forskelligt i ligningslovens § 7 a og i
funktionærlovens § 17 a, og det kan heller ikke antages at ʺvederlæggesʺ som anvendt i funktio‐
nærlovens § 17 a har et andet indhold end begrebet ʺydelseʺ som anvendes senere i bestemmel‐
sen.
       ved betaling af ydelsen overføres værdi fra arbejdsgiveren til lønmodtageren. bortset fra
lejlighedsgaver overfører en arbejdsgiver kun værdier til lønmodtagere for at stimulere eller be‐
lønne arbejdsindsatsen. uden sikre holdepunkter for andet vil ydelsen være vederlag for udført
arbejde, jf. h.g. carlsen, 6. udgave s. 177.
       det er uden betydning om ydelsen tildeles bagudrettet for en allerede udført præstation,
fremadrettet for at fastholde personale, eller om tildelingen er begrundet i en kombination af
disse hensyn, jf. højesterets præmisser i intel‐dommen (ufr 2005.671 h).
       endvidere henvises til eu‐traktatens artikel 141 hvoraf fremgår at der ved løn skal forstås
ʺden almindelige grund‐ eller minimumsløn og alle andre ydelser, som arbejdstageren som føl‐
ge af arbejdsforholdet modtager fra arbejdsgiveren direkte eller indirekte i penge eller naturali‐
erʺ.
       jyske bank‐dommen (u 2006.901 s) er ikke et præjudikat. i jyske bank var det som anført i
præmisserne frivilligt for de ansatte at foretage den opsparing som var en betingelse for at købe
favøraktier. favørelementet var lille i jyske banks ordning.
       det kan ikke tillægges betydning at det er frivilligt at deltage. enten har medarbejderen et
retskrav, eller også har medarbejderen ikke et retskrav.
                                               - 16 -
       den omstændighed at lønmodtageren skal betale et beløb for at modtage en favøraktie,
peger vel i retning af at der er tale om en investering og ikke en ydelse i et ansættelsesforhold,
men investeringen er beskeden i forhold til favørelementet, og risikoen ved investeringen er
overskuelig for medarbejderen. der er ikke grund til at sondre mellem de forskellige ordninger
ud fra risikoens, respektive gratiselementets størrelse. der er i alle sager tale om et betydeligt
favørelement.
       det gøres principalt gældende at alle tildelingerne er i henhold til ʺaftale eller sædvaneʺ,
allerede fordi alle ikke opsagte funktionærer modtager medarbejderaktier. dette følger af direk‐
te fortolkning eller ud fra en analogislutning ud fra formålet med funktionærlovens § 17 a og de
særlige karakteristika der er for en medarbejderaktieordning omfattet af ligningslovens be‐
stemmelser.
       der kan ikke opstilles krav om at den enkelte medarbejder forud for fratræden havde vi‐
den om at en tildeling kunne blive aktuel, se h.g. carlsen, dansk funktionærret, 6. udgave, s.
172 f. det er en typeforudsætning for lønmodtageren at han modtager den fulde ydelse eller en
forholdsmæssig andel heraf, da den er tildelt på objektivt grundlag og uden vurdering af den
enkelte ansattes personlige indsats. denne typeforudsætning har som konsekvens at medarbej‐
deren også har krav på tildelinger som den pågældende medarbejder ikke havde viden om.
       det gøres gældende at en aftale er indgået allerede ved virksomhedens meddelelse om til‐
deling af medarbejderaktier for et år. meddelelsen skal blot være offentliggjort af virksomhe‐
den. der kan ikke stilles krav om at den konkret er kommet frem eller er kommet til medarbej‐
deres kundskab; retskravet etableres allerede da meddelelsen blev givet på en sådan måde at
virksomheden måtte kunne påregne at medarbejderen blev bekendt hermed. det gøres princi‐
palt gældende at der etableres en aftale såfremt denne meddelelse er afgivet inden medarbejde‐
rens fratræden, subsidiært inden opsigelsen.
       en sædvane er etableret når medarbejderen havde føje til at tro at medarbejderen ville
modtage medarbejderaktier i år hvor der tildeles medarbejderaktier. principalt gøres gældende
at en sådan forventning etableres allerede efter første tildeling af medarbejderaktier fordi der
etableres en standardforudsætning om at være omfattet når alle skal have tilbuddet ifølge virk‐
somhedens generelle ordning. subsidiært gøres gældende at selv et forholdsvist kort åremål og
flere tildelinger uden regelmæssighed i denne forbindelse etablerer en sædvane.
                                                 - 17 -
         påregnelighed indebærer ikke at de ansatte fremadrettet har krav på at få et tilbud på
medarbejderaktier, men at det er påregneligt at medarbejderen får tilbudt medarbejderaktier i
de år der tildeles medarbejderaktier til ikke opsagte medarbejdere. ved vurderingen heraf er lig‐
hedsbetragtninger centrale.
         allerede efter én tildeling af medarbejderaktier skabes en forventning om tildeling i år
hvor andre medarbejdere får medarbejderaktier. det er ikke afgørende at den ansatte selv har
fået andel i de tidligere tildelte medarbejderaktier, når vedkommende gennem sin ansættelse
må antages at være vidende om at der tidligere er uddelt medarbejderaktier. der etableres i
hvert fald en forventning, når der i virksomheden har været flere tildelinger, eller når den på‐
gældende medarbejder konkret selv tidligere har fået tildelt medarbejderaktier, hhv. tidligere
har fået tildelt medarbejderaktier flere gange.
         blandede ordninger: i sagerne indgår tildelinger af gratisaktier der følger efter år med fa‐
vøraktier; det forekommer at banken overgår til gratisaktier, eller at den tildeler favøraktier i
visse år og gratisaktier andre år. i relation til funktionærlovens § 17 a skal medarbejderaktieord‐
ningerne imidlertid anses som et hele. arbejdsgiveren skal ikke ved at jonglere mellem favørak‐
tietildelinger og gratisaktietildelinger kunne undtage de gratisaktietildelinger der ellers ville
være omfattet af funktionærlovens § 17 a. måtte sø‐ og handelsretten nå frem til at favøraktie‐
ordninger generelt, eller i en eller flere af de konkrete sager, ikke er omfattet af ydelsen i funkti‐
onærlovens § 17 a, gøres gældende at tildelingerne på trods heraf skal indgå i vurderingen af
om gratisaktietildelingen skal anses for sket i henhold til aftale eller sædvane.
         de aktier som de sagsøgende medarbejdere har krav på, skal ikke båndlægges. konse‐
kvensen af at der gives sagsøgerne medhold i at de har ret til modtagelse af aktier, er som skat‐
teministeriet i forbindelse med dommen i jyske bank‐sagen har udtalt, at aktierne ikke er skatte‐
fri, jf. skatterådets afgørelse af 21. februar 2008 om samme. kravet om båndlæggelse er skatte‐
retligt og uden betydning for medarbejdernes krav i henhold til funktionærlovens § 17 a.
         hvis det antages at der er indgået en aftale mellem parterne der indebærer vilkår om
båndlæggelse, gøres det (subsidiært) gældende at det vil være urimeligt og stride mod redelig
handlemåde at opretholde denne aftale eller vilkåret, jf. aftalelovens § 36. båndlæggelse vil i de
foreliggende tilfælde ikke have noget fornuftigt formål. fratrådte eller opsagte medarbejdere
der får skattepligtige ydelser, stilles ikke bedre end øvrige medarbejdere der får skattefri ydel‐
                                               - 18 -
ser. hverken virksomheden eller de øvrige medarbejdere påvirkes af at de fratrådte modtager
skattepligtige ydelser.
bemærkninger vedrørende denne sag
       til støtte for den nedlagte påstand gøres gældende at alm. brand a/s har etableret en
medarbejderaktieordning der har antaget en så fast karakter at det er påregneligt for de enkelte
medarbejdere at de ville modtage medarbejderaktier såfremt der det pågældende år blev uddelt
medarbejderaktier af virksomheden. det følger af funktionærlovens § 17 a at funktionæren her‐
efter har krav på en forholdsmæssig andel af den ydelse han ville have fået såfremt han havde
været ansat i virksomheden ved regnskabsårets afslutning eller på et tidspunkt hvor ydelserne i
øvrigt blev udbetalt. værdien af medarbejderaktieordningen var på tildelingstidspunktet ikke
ubetydelig. tildelingen var fast og er i øvrigt sket konsekvent over en længere periode. tilde‐
lingen af medarbejderaktier er herefter som anført omfattet af lønbegrebet, således som dette må
forstås efter funktionærlovens § 17 a. vilkåret om at den ansatte for at få del i udlodningen på
udlodningstidspunktet skal sidde i uopsagt stilling, er i strid med funktionærlovens § 17 a eller
dennes analogi, jf. § 21, og som følge heraf ugyldig, og de skatteretlige regler kan ikke føre til et
andet resultat, jf. ovenfor.
       det gøres særligt gældende at alm. brand a/s tildeler medarbejderaktierne som en direk‐
te påskønnelse af en god indsats fra medarbejderne. alm. brand a/s beskriver ordningen som
en god investering. købesummen med en rabat på mellem 33 og 47% af markedskursen er høje‐
re end i andre sager om favøraktier, men der er fortsat et betydeligt favørelement. den risiko
som den ansatte løber, er ikke væsentlig.
       for så vidt angår sagsøgerne 1‐5 der rejser krav på en forholdsmæssig andel af tildelingen
i 2005 baseret på deres ansættelsesperiode i 2004 gøres særskilt gældende at det ikke gør nogen
forskel at kravet vedrører første tildeling ud af flere, allerede fordi det er et vilkår for medarbej‐
deraktieordningen at alle medarbejdere stilles lige, og at det som følge heraf alene er med bag‐
grund i medarbejdernes fratræden at medarbejderen ikke opnår andel i tildelingen, hvilket er i
strid med funktionærlovens § 17 a. hertil kommer at der senere er etableret en fast ordning. det
er en standardforudsætning for den ansatte at få del i den løn der ville være tilkommet den an‐
satte ved fortsat ansættelse. det forudsætter ikke et konkret løfte fordi denne standardforud‐
sætning opfylder kravet i funktionærlovens § 17 a om aftale. vedrørende sagsøgerne 4 og 5 gø‐
                                                 - 19 -
res videre gældende at de havde modtaget orientering om indførelsen af ordningen før fratræ‐
den.
       sagsøgerne 4‐12 rejser krav på en forholdsmæssig andel af tildelingen i februar 2006 base‐
ret på deres ansættelsesperiode i 2005. alle disse sagsøgere var ansat og blev tilbudt aktier i fe‐
bruar 2005. allerede derved er skabt en berettiget forventning om at de er omfattet af medar‐
bejderaktieordningen i år hvor den tilbydes.
       sagsøgerne 11‐14 rejser krav på en forholdsmæssig andel af tildelingen i februar 2007 ba‐
seret på deres ansættelsesperiode i 2006. alle sagsøgerne 11‐14 var ansat og blev tilbudt aktier i
februar 2005 og februar 2006. allerede derved er skabt en berettiget forventning om at de er om‐
fattet af medarbejderaktieordningen i år hvor den tilbydes.
sagsøgte
generelle bemærkninger (fælles for alle sagerne)
ved sø‐ og handelsrettens upåankede dom i jyske bank‐sagen (ufr 2006.901 sh) blev fastslået
at favøraktier og dertil hørende gratisaktier ikke var omfattet af funktionærlovens § 17 a. grun‐
den var at det var frivilligt for de ansatte at foretage den opsparing som var en betingelse for at
favøraktier, og det var frivilligt om de ansatte ville foretage investeringen, da opsparingen frit
kunne hæves. endvidere lagde retten vægt på, hvad der særligt har betydning for de forelig‐
gende sager, at købet var forbundet med en ikke uvæsentlig investering for de ansatte.
       de sagsøgte kan ganske henholde sig til den sidste betragtning. køb af aktier er ikke løn.
løn er noget man modtager som vederlag for udført arbejde, og ikke noget der skal betales for.
dette må gælde uanset favørelementets størrelse, så længe der er tale om mere end mere end en
symbolsk betaling, og så længe risikoen ved erhvervelsen ikke kan lades helt ude af betragtning.
i alle de foreliggende sager har de ansatte for så vidt angår favøraktier, erlagt betalinger der ik‐
ke er ubetydelige. der må herved ikke blot ses på investeringens størrelse i forhold til den aktu‐
elle kurs på aktien på erhvervelsestidspunktet; der må også lægges vægt på investeringens stør‐
relse i forhold til den pågældendes løn, og det må tages i betragtning at investeringen sker med
beskattede midler. endelig bør det også i år med gunstige aktiemarkeder ikke glemmes at aktie‐
ejere kan komme ud for betragtelige tab, i værste fald tab af hele investeringen. salg af aktier til
favørpris er derfor ikke en ydelse der kan sidestilles med gratiale eller tantieme eller lignende
der anvendes til vederlæggelse af den ansatte, jf. funktionærlovens § 17 a. denne bestemmelse
                                                - 20 -
vedrører ydelser i form af tantieme, gratiale eller lignende såsom bonus, men genstanden for en
gensidigt bebyrdende kontrakt kan ikke sidestilles med tantieme eller bonus. heraf følger at der
kan opstilles betingelser for erhvervelsen, herunder at den ansatte på tegningstidspunktet eller
for den sags skyld på et andet tidspunkt, skal være i uopsagt stilling.
       hvis de ansatte tildeles aktier, skal de båndlægges. det følger af bankens tilbud til medar‐
bejderne om at købe medarbejderaktier til favør at aktierne skal båndlægges. det samme følger
af sø‐ og handelsrettens dom i jyske bank‐sagen, jf. præmisserne: ʺda aktierne efter ligningslo‐
vens § 7 a skal være båndlagt i 5 år...ʺ . skatteministeriets udtalelse og skatterådets afgørelse
vedrører ikke det ansættelses‐ og funktionærretlige krav. hvis der ikke sker båndlæggelse, stil‐
les fratrådte medarbejdere bedre end medarbejdere der ikke er fratrådt deres stillinger ‐ hvilken
konsekvens er i strid med funktionærlovens § 17 a.
bemærkninger vedrørende denne sag
sagsøgerne har ikke krav på at købe favøraktier da de ikke opfylder kravet om at være i uopsagt
stilling, og dette krav skal ikke tilsidesættes efter funktionærlovens § 17 a, jf. ovenfor. favørakti‐
er er ikke omfattet af § 17 a’s vederlagskrav da erhvervelse af favøraktier er betinget af en frivil‐
lig og ikke ubetydelig investering, og da værdien af favøraktierne udgør en uvæsentlig del af
lønnen, det medarbejderne ikke frit kan disponere over aktierne, samt da ejerskabet i øvrigt er
forbundet med en kursrisiko. derfor er muligheden for køb af favøraktier ikke løn. dette under‐
streges af at så mange af medarbejderne valgte at afslå at købe aktier. en stor del af medarbej‐
derne valgte at optage lån for at finansiere aktiekøbene, og det illustrerer at muligheden for ak‐
tiekøb ikke er aflønning; man optager ikke lån for at få sin løn, ligesom man heller ikke betaler
for at få sin løn.
       hertil kommer at betingelsen i funktionærlovens § 17 a om at der skal være tale om veder‐
lag ifølge aftale eller sædvane, ikke er opfyldt. det første tilbud til medarbejderne om at købe
favøraktier blev givet i 2005; muligheden for at købe aktier i 2006 og 2007 var ikke annonceret
på forhånd. tildelingen blev besluttet fra år til år. muligheden for aktiekøb indgik ikke i kon‐
cernens personalefordele. hertil kommer at kriterierne for køb af favøraktier har varieret i alle
årene.
       hvis de ansatte tildeles medarbejderaktier, skal de båndlægges, jf. ovenfor.
                                                - 21 -
sø‐ og handelsrettens afgørelse
favøraktierne var betinget af en vis egenbetaling. tildeling af favøraktier kan ikke betragtes
som en (pligtig) ydelse i arbejdsforholdet, men som et køb med et favørelement. der må lægges
vægt på at modtageren – køberen – skal betale beløb der typisk ikke er uvæsentlige efter købets
størrelse, køberens forhold og den kursrisiko som købet indebærer. dette må gælde selv om fa‐
vørelementet isoleret bedømt efter kursen på tildelingsdagen er af en betydelig størrelse. und‐
tagelse kan forekomme hvis egenbetalingen er ganske uvæsentlig; dette er ikke tilfældet i denne
eller de øvrige sager. tilbud om favøraktier falder derfor uden for området for funktionærlo‐
vens § 17 a. det indebærer at en betingelse om at køberen skal være i uopsagt stilling, kan gøres
gældende.
       samtlige sagsøgere var i opsagt stilling på det tidspunkt hvor meddelelsen om tildeling af
favøraktier for henholdsvis 2005, 200 og 2007 blev modtaget, og alm. brand bank frifindes der‐
for for sagsøgernes påstande.
       efter sagens udfald og parternes interesser i sagen skal finansforbundet i sagsomkostnin‐
ger betale 25.000 kr. til alm. brand bank.
                                          thi kendes for ret:
    1. alm. brand bank a/s frifindes for de af finansforbundet nedlagte påstande.
    2. i sagsomkostninger skal finansforbundet betale 25.000 kr. til alm. brand bank a/s.
         sagsomkostningsbeløbet forrentes efter rentelovens § 8 a.
aase weiler madsen                          jens feilberg                     søren theilgaard
                                                (sign.)
                                             ___ ___ ___
                                  udskriftens rigtighed bekræftes
                                  p.j.v. sø- og handelsretten, den
